Luengas na-dene - Biquipedia, a enziclopedia libre

# Luengas na-dene

### De Biquipedia

Destribuzión de as luengas na-dene (en royo)

As luengas na-dene u na-dené son una de as familias lingüisticas de os pueblos natibos d'America, que abraca las luengas atapascas, l'eyak e o tlingit, charratas en chunto per bellas 200.000 personas.

## [Editar] Destribuzión

A familia ye espardita per o Nordueste de America de o Norte (Alaska e l'Ueste de Canadá), e per bellas rechions de o Sur e de a costa ozidental d' Estatos Unitos.

## [Editar] Clasificazión

- Luenga tlingit: 700 charradors (M. Krauss, 1995)
- Atapascano-Eyak
  - Luenga eyak: 1 charrador (N. Barnes, 1996)
  - Luengas atapascas
    - Setentrionals
    - De o litoral Pazifico
    - Meridionals

O nabajo ye con diferienzia o idioma na-dene más parlato; se charra prenzipalmén en Arizona, Nuebo Mexico e d'altras rechions de o Surueste d'Estatos Unitos.

## [Editar] Filiazión lingüistica

A luenga haida, con sólo que unas 15 personas que lo charran fluidamén (M. Krauss, 1995), se consideraba parti de a familia na-dene, pero a mayoría de lingüistas no creyen que n'i aiga prou ebidenzia lingüistica e s'aiman más de clasificar-la como una luenga aislata.

Seguntes a controbertita clasificazión lingüistica de Joseph Greenberg, a familia ye un de os tres grupos prenzipals d'idiomas de os natibos americanos, e representa una migrazión destintiba d'Asia enta America. Os altros dos son as luengas esquimo-aleutianas, fablatas en Alaska e l'Artico canadense, e as luengas amerindias, una de as clasificazions de Greenberg más descutitas, que abraca totas as luengas de os natibos americanos que no son na-dene u esquimo-aleutianas. D'entre os que autualmén refirman a teyoría de Greenberg sobre a migrazión na-dene, bi ye o lingüista Merrit Ruhlen, ta qui a migrazión abría ocurrito fa uns seis u güeito mil años, alto u baxo cuatre mil años dimpués de o poblamiento inizial de as Americas per parti de os amerindios. Seguntes Ruhlen, abrían arribato en barcas, establexendo-sen en primeras zerca de as Islas de a Reina Carlota, güei en a Columbia Britanica, Canadá.

Seguntes a teyoría lingüistica de Sergei Starostin, as luengas na-dene fan parti de superfamilia dene-caucasica, chunto con as luengas norcaucasicas e as sinotibetanas.

## [Editar] Enlazes

Se beiga tamién: Luengas atapascas.

- Ethnologue.com: Familias lingüisticas: Na-Dene (en anglés)
- Zentro de Luengas Natibas d'Alaska (en anglés)

Retrieved from "http://an.wikipedia.org../../../l/u/e/Luengas_na-dene.html"

Categoría: Luengas na-dene

##### Views

- Articlo
- Descusión
- Current revision

##### Rechirar

##### Atras luengas

- Brezhoneg
- Català
- Deutsch
- English
- Español
- Suomi
- Français
- Italiano
- 日本語
- Nederlands
- Polski
- Русский